wickkiey/tamil-wikipedia-chunked huggingface dataset:
# ஓபராய் ஹோட்டல் மற்றும் ரிசார்ட்ஸ்

## அமைந்துள்ள இடங்கள்

**இந்தியா**
- ஓபராய், புது டெல்லி
- ஓபராய், பெங்களூர்
- ஓபராய் கிராண்ட், கொல்கத்தா
- ஓபராய், மும்பை
- ஓபராய் அமர்விலாஸ், ஆக்ரா
- ஓபராய் ராஜ்விலாஸ், ஜெய்ப்பூர்
- ஓபராய் உதைவிலாஸ், உதய்ப்பூர் (2012, உலகின் தலைசிறந்த ஹோட்டல்களில் நான்காமிடம்)
- வைல்டுஃபிளவர் ஹால், இமயமலையில் உள்ள சிம்லா
- ஓபராய் செசில், சிம்லா
- ஓபராய், மோட்டார் வெசல் வ்ரிந்தா, கடல் உப்பங்கழி, கேரளா
- ஓபராய் வான்யாவிலாஸ், சவாய் மதோபுரின் ரந்தாம்போர்
- ஓபராய், குர்கான்  
**இந்தோனேசியா**
- ஓபராய், பாலி
- ஓபராய், லம்போக்  
:மொரீஷியஸ்:
- ஓபராய், மொரீஷியஸ்  
:எகிப்து:
- ஓபராய், சஹ்ல் ஹஷீஷ், சிவப்புக் கடல்
- ஓபராய் சஹ்ரா, சொகுசு நைல் கப்பல்
- ஓபராய் பில்ளே, நைல் கப்பல்
**சவுதி அரேபியா**
- ஓபராய், மடினா
**அரபு எமிரேட்ஸ்**
- ஓபராய், துபாய்
**டிரைடெண்ட் ஹோட்டல்கள்**
- டிரைடெண்ட், ஆக்ரா
- டிரைடெண்ட், புவனேஸ்வர்
- டிரைடெண்ட், சென்னை
- டிரைடெண்ட், கொச்சி
- டிரைடெண்ட், குட்கான்
- டிரைடெண்ட், ஜெய்ப்பூர்
- டிரைடெண்ட், பந்தரா குர்லா, மும்பை
- டிரைடெண்ட், நரிமன் பாயிண்ட், மும்பை
- டிரைடெண்ட். உதய்பூர்
- டிரைடெண்ட், ஹைதராபாத்  
**இந்தியாவில் உள்ள மற்ற ஹோட்டல்களின் குழு**
- கிளார்க்ஸ் ஹோட்டல், சிம்லா
- மெய்டன்ஸ் ஹோட்டல், டெல்லி
# ஓபராய் ஹோட்டல் மற்றும் ரிசார்ட்ஸ்

## விருதுகள்

1. வான்யவிலாஸ் (ரந்தாம்போர்) ஆசியாவின் சிறந்த 15 ரிசார்ட்ஸ் வரிசையில் தேர்வு செய்யப்பட்டுள்ளது – கோண்ட் நாஸ்ட் டிராவலர், அமெரிக்கா 2012
1. ஓபராய் அமர்விலாஸ், ஆக்ரா – உலகின் சிறந்த ஹோட்டல்களின் வரிசையில் ஐந்தாவது இடம்
1. ஓபராய் ராஜ்விலாஸ், ஜெய்பூட் – உலகின் சிறந்த ஹோட்டல்களின் வரிசையில் 13 வது இடம்
1. ஓபராய் உதைவிலாஸ், உதய்பூர் – உலகின் சிறந்த ஹோட்டல்களின் வரிசையில் நான்காவது இடம்
1. அமெரிக்கா வெளியிலுள்ள ஹோட்டல் குழுமங்களின் வரிசையில் ஓபராய் ஹோட்டல்கள் முன்னிலையில் உள்ளது (2007)
1. லண்டனுக்கு வெளியிலுள்ள ஹோட்டல் குழுமங்களின் வரிசையில் ஓபராய் ஹோட்டல்கள் முன்னிலையில் உள்ளது (2008)
1. கலிலியோ எக்ஸ்பிரஸ் டிராவல் வேர்ல்ட் விருதுகளில் ‘சிறந்த முதல்தர் ஹோட்டல் நிறுவனம்’ என்ற விருது 2004 ஆம் ஆண்டில் இருந்து தொடர்ந்து நான்கு ஆண்டுகள் வழங்கப்பட்டது.
1. CNBC ன் 2008 ஆம் ஆண்டிற்கான டிராவல் விருதுகளில் ‘இந்தியாவின் சிறந்த வணிக ஹோட்டல்’ என்ற விருது வழங்கப்பட்டது.
# கேரளா விரைவுவண்டி

**கேரளா எக்ஸ்பிரஸ்**, இந்திய ரயில்வேயினால் நடத்தப்படும் ஒரு அதிவிரைவு இரயில் சேவையாகும். இது புது டெல்லியையும், திருவனந்தபுரம் சென்ட்ரல் நிலையத்தையும் இணைக்கிறது.  
இந்தியாவில், தினசரி செயல்படும் இரயில் சேவைகளில் அதிக தூரம் செல்லக்கூடிய இரயில் இதுவே, சுமார் 3,036 கிலோ மீட்டர்கள் இது பயணிக்கிறது. புது டெல்லியில் இருந்து திருவன்ந்தபுரம் நோக்கி செல்லும்போது சுமார் 40 நிறுத்தங்களுடன் மணிக்கு 59 கிலோ மீட்டர் வேகத்தில் செயல்படும். இந்தப் பகுதியில் செல்லக்கூடிய ராஜதானி மற்றும் ஷதாப்திஸ் இரயில்களைத் தவிர அனைத்து இரயில்களையும் இது முந்திச் சென்றுவிடுகிறது.
# கேரளா விரைவுவண்டி

## வரலாறு

1976 ஆம் ஆண்டு கேரளா-கர்நாடகா எக்ஸ்பிரஸ் என ஆரம்ப காலத்தில் அறிமுகப்படுத்தப்பட்டது. ஆரம்பத்தில் புதுடெல்லி, திருவனந்தபுரம் மற்றும் பெங்களூர் இடங்களை முக்கியமாகக் கொண்டு செயல்பட்டது. பின்னர் 1980 ஆம் ஆண்டில் கேரளா எக்ஸ்பிரஸ் மற்றும் கர்நாடக எக்ஸ்பிரஸ் என இரண்டு இரயில் சேவைகளாக இது பிரிக்கப்பட்டது. பின்னர் பல மாறுதல் செய்யப்பட்டு இறுதியில் 125/126 என்ற வண்டி எண்ணுடன் செயல்பட்டது. பின்னர் அந்த எண் 1989 ஆம் ஆண்டு 2625/2626 என மாற்றப்பட்டது. இப்படி எண் மாற்றப்பட்டதற்கு இந்திய இரயில்வே நான்கு இலக்க எண்களை வண்டி எண்ணாக குறிக்க ஆரம்பித்ததே காரணம்.  
அதன்பின்னர் தற்போதைய எண்ணான 12625/12626 வழங்கப்பட்டது. புது டெல்லி முதல் திருவனந்தபுரம் செல்லும் இரயிலை 12626 எனவும், திருவனந்தபுரம் முதல் புது டெல்லி வரை செல்லும் இரயிலை 12625 எனவும் அழைக்கின்றனர்.
# கேரளா விரைவுவண்டி

## வழிப்பாதை மற்றும் நிறுத்தங்களுக்கான நேரங்கள்

| எண் | நிலையத்தின் பெயர்
(குறியீடு) | வரும் நேரம் | புறப்படும் நேரம் | நிற்கும் நேரம்
(நிமிடங்கள்) | கடந்த தொலைவு
(கி.மீ) | நாள் | பாதை |  |
| --- | --- | --- | --- | --- | --- | --- | --- | --- |
| 1 | புது டெல்லி (NDLS) | தொடக்கம் | 11:25 | 0 | 0 | 1 | 1 |  |
| 2 | மதுரா சந்திப்பு (MTJ) | 13:17 | 13:20 | 3 | 141 | 1 | 1 |  |
| 3 | ஆக்ரா கன்டோன்மெண்ட் (AGC) | 14:30 | 14:35 | 5 | 195 | 1 | 1 |  |
| 4 | குவாலியர் (GWL) | 16:05 | 16:10 | 5 | 313 | 1 | 1 |  |
| 5 | ஜான்சி சந்திப்பு (JHS) | 17:23 | 17:35 | 12 | 410 | 1 | 1 |  |
| 6 | பினா சந்திப்பு (BINA) | 19:35 | 19:40 | 5 | 563 | 1 | 1 |  |
| 7 | போபால் சந்திப்பு (BPL) | 21:40 | 21:45 | 5 | 701 | 1 | 1 |  |
| 8 | இட்டாரசி சந்திப்பு (ET) | 23:50 | 23:55 | 5 | 793 | 1 | 1 |  |
| 9 | நாக்பூர் (NGP) | 04:00 | 04:10 | 10 | 1090 | 2 | 1 |  |
| 10 | சேவாக்ரம் (SEGM) | 05:11 | 05:13 | 2 | 1166 | 2 | 1 |  |
| 11 | பல்ஹார்ஷா(BPQ) | 07:37 | 07:47 | 10 | 1301 | 2 | 1 |  |
| 12 | ராம்குண்டம் (RDM) | 09:30 | 09:32 | 2 | 1443 | 1 | 1 |  |
| 13 | வாரங்கல் (WL) | 11:02 | 11:07 | 5 | 1545 | 2 | 1 |  |
| 14 | விஜயவாடா சந்திப்பு (BZA) | 14:45 | 15:00 | 15 | 1754 | 2 | 1 |  |
| 15 | நெல்லூர் (NLR) | 18:08 | 18:10 | 2 | 2008 | 2 | 1 |  |
| 16 | குண்டூர் சந்திப்பு (GDR) | 19:14 | 19:20 | 6 | 2046 | 2 | 1 |  |
| 17 | ரேணிகுண்டா சந்திப்பு (RU) | 20:30 | 20:40 | 10 | 2130 | 2 | 1 |  |
| 18 | திருப்பதி (TPTY) | 20:52 | 20:54 | 2 | 2139 | 2 | 1 |  |
| 19 | சித்தூர் (CTO) | 21:58 | 22:00 | 2 | 2211 | 2 | 1 |  |
| 20 | காட்பாடி சந்திப்பு (KPD) | 23:20 | 23:22 | 2 | 2244 | 2 | 1 |  |
| 21 | ஜோலார்பேட்டை (JTJ) | 00:33 | 00:35 | 2 | 2327 | 3 | 1 |  |
| 22 | சேலம் சந்திப்பு (SA) | 02:10 | 02:15 | 5 | 2447 | 3 | 1 |  |
| 23 | ஈரோடு சந்திப்பு (ED) | 03:20 | 03:25 | 5 | 2510 | 3 | 1 |  |
| 24 | திருப்பூர் (TUP) | 04:08 | 04:10 | 2 | 2560 | 3 | 1 |  |
| 25 | கோயம்புத்தூர் சந்திப்பு (CBE) | 05:10 | 05:15 | 5 | 2611 | 3 | 1 |  |
| 26 | பாலக்காடு (PGT) | 06:30 | 06:35 | 5 | 2665 | 3 | 1 |  |
| 27 | ஒற்றப்பாலம் (OTP) | 06:58 | 07:00 | 2 | 2694 | 3 | 1 |  |
| 28 | திரிச்சூர் (TCR) | 07:40 | 07:43 | 3 | 2742 | 3 | 1 |  |
| 29 | ஆலுவா (AWY) | 08:43 | 08:43 | 2 | 2797 | 3 | 1 |  |
| 30 | எர்ணாக்குளம் சந்திப்பு (ERS) | 09:40 | 09:50 | 10 | 2816 | 3 | 1 |  |
| 31 | வைக்கம் சாலை(VARD) | 10:28 | 10:30 | 2 | 2851 | 3 | 1 |  |
| 32 | கோட்டயம் (KTYM) | 11:10 | 11:15 | 5 | 2876 | 3 | 1 |  |
| 33 | சங்கனாசேரி (CGY) | 11:33 | 11:35 | 2 | 2894 | 3 | 1 |  |
| 34 | திருவல்லா (TRVL) | 11:43 | 11:45 | 2 | 2902 | 3 | 1 |  |
| 35 | செங்கன்னூர் (CNGR) | 11:53 | 11:55 | 2 | 2911 | 3 | 1 |  |
| 36 | மாவேலிக்கரை (MVLK) | 12:07 | 12:09 | 2 | 2923 | 3 | 1 |  |
| 37 | காயங்குளம் சந்திப்பு (KYJ) | 12:17 | 12:19 | 2 | 2931 | 3 | 1 |  |
| 38 | கொல்லம் சந்திப்பு (QLN) | 13:05 | 13:10 | 5 | 2972 | 3 | 1 |  |
| 39 | வர்க்கலா (VAK) | 13:30 | 13:32 | 2 | 2995 | 3 | 1 |  |
| 40 | திருவனந்தபுரம் பேட்.(TVP) | 14:02 | 14:04 | 2 | 3034 | 3 | 1 |  |
| 41 | திருவனந்தபுரம் சென்ட்ரல் (TVC) | 14:35 | முடிவு | 0 | 3036 | 3 | 1 | } |
# கேரளா விரைவுவண்டி

## முக்கிய நிறுத்தங்கள்

1. திருவனந்தபுரம்
1. கொல்லம்
1. காயம்குளம்
1. மாவேலிக்கரை
1. செங்கன்னூர்
1. திருவல்லா
1. சங்கனாச்சேரி
1. கோட்டயம்
1. எர்ணாக்குளம்
1. ஆலுவா
1. திரிசூர்
1. ஷொர்னூர்
1. பாலக்காடு
1. கோயம்புத்தூர்
1. திருப்பூர்
1. ஈரோடு
1. சேலம்
1. ஜோலார்பேட்டை
1. காட்பாடி
1. திருப்பதி
1. ரேணிகுண்டா
1. குண்டூர்
1. நெல்லூர்
1. விஜயவாடா
1. ராம்குண்டம்
1. பல்ஹார்ஷா
1. நாக்பூர்
1. போப்பால்
1. ஜான்சி
1. குவாலியர்
1. ஆக்ரா
1. மதுரா
1. புது டெல்லி
# நாய்கள் ஜாக்கிரதை

**நாய்கள் ஜாக்கிரதை** என்பது 2014ல் வெளிவந்த தமிழ்த் திரைப்படமாகும். இந்தத் திரைப்படத்தை சக்தி சௌந்தர்ராஜன் இயக்க சிபிராஜ், அருந்ததி ஆகிய பலர் நடித்திருக்கின்றார்கள். இந்தத் திரைப்படத்தில் ஒரு நாய் தான் முக்கியக் கதாபாத்திரத்தில் நடிக்கிறது. இப்படத்துக்கு நிசார் ஒளிப்பதிவு செய்துள்ளார். இந்தத் திரைப்படத்துக்கு தரண் குமார் இசை அமைத்திருக்கின்றார். 2014 நவம்பர் 21 அன்று இந்த திரைப்படம் உலகம் முழுவதும் வெளியானது.
# நாய்கள் ஜாக்கிரதை

## நடிப்பு

- சிபிராஜ்
- அருந்ததி
- பாலாஜி வேணுகோபால்
- மனோபாலா
- மயில்சாமி
# கம்பீரம்

***கம்பீரம்*** நடிகர் சரத்குமார் நடிப்பில் 2004 ஆவது ஆண்டில் வெளியான தமிழ்த் திரைப்படமாகும். இயக்குநர் சுரேஷ் இயக்கிய இத்திரைப்படத்தில் லைலா முன்னணி கதாபாத்திரத்தில் நடித்திருந்தனர்.
# கம்பீரம்

## நடிகர்கள்

- சரத்குமார் - ஏ. சி. முத்துசாமி
- லைலா
- பிரனதி - சரோஜா, முத்துசாமியின் முதல் மனைவி
- வடிவேலு - ஊமைத்துரை பி. சி.
# ஆஷாபூர்ணா தேவி

**ஆஷாபூர்ணா தேவி** (பெங்காலி: আশাপূর্ণা দেবী ), புகழ்பெற்ற பெங்காலி நாவலாசியரும் கவிஞரும் ஆவார். இவர் 1909 ஆம் ஆண்டு ஜனவரி மாதம் 8 ஆம் நாள் கொல்கத்தாவில் பிறந்தார். 1976 ஆம் ஆண்டு ஞானபீட விருதும் பத்ம ஸ்ரீ விருதும் பெற்றார். இவர் எழுதிய பல்வேறு நூல்கள் குழந்தைகள், ஆண்- பெண் சமத்துவம் பற்றியே இருந்தது. 1995 ஆம் ஆண்டு ஜூலை மாதம் 13 ஆம் நாள் மறைந்தார்.
# ஆஷாபூர்ணா தேவி

## சுயசரிதை

வைதீகக் குடும்பத்தில் பிறந்த அவர் பள்ளிக்குச் சென்று படிக்கவில்லை. தனி ஆசிரியர்கள் வீட்டிற்கே வந்து அவருடைய சகோதரர்களுக்குப் பாடம் சொல்லிக் கொடுத்தனர். அதைப் பார்த்து கற்றுக்கொண்டார். அவர் தந்தை ஒரு ஓவியர். தாயார் புத்தகங்கள் படிப்பதில் ஆர்வம் கொண்டவர். இதனால் ஆஷாபூர்ணா கதைகளையும், கவிதைகளையும் எழுத தூண்டியது. முறையான கல்வி இல்லாதவர். எனினும் இவர் புத்தகங்களைப் படித்து மிக பெரிய எழுத்தாளராக உருவானார். இவரின் படைப்புகள் விடுதலை புரட்சியை ஏற்படுத்தியது. 'வெளியிலிருந்து ஓர் அழைப்பு' என்ற பெயரில் தான் எழுதிய கவிதையைக் 'குழந்தைகள் நண்பன்' என்ற இதழுக்கு அனுப்பினார். அக்கவிதையின் மூலம் அவருடைய எழுத்துக்கு அங்கீகாரம் கிடைத்த மகிழ்ச்சியில் நிறைய எழுத ஆரம்பித்தார். திருமணத்திற்குப் பிறகு அவரால் எழுதும் வாய்ப்பு கிட்டவில்லை. பின், 1927 இல் எழுத்து பணியைத் தொடங்கினார். வங்காளத்தின் மிகச்சிறந்த எழுத்தாளராகப் போற்றப்படும் ஆஷாபூர்ண 242 நாவல்கள், 3000 சிறுகதைகள், 62 குழந்தைகள் நூல்கள் என்று எண்ணிலடங்காத எழுத்துக்கு சொந்தக்காரர். குழந்தைகளுக்கான கதைகளுக்கே முக்கியத்துவம் கொடுத்தார். ஆஷா. பெரியவர்களுக்கு அவர் எழுதிய பல்வேறு கதைகளும் ஆண்- பெண் சமத்துவம் பற்றியே இருந்தது. 1976 இல் பூர்ணவுக்கு '' ஞானபீட விருதும், பத்ம ஸ்ரீ விருதும் பெற்றார்.
# ஆஷாபூர்ணா தேவி

## விருதுகள்

- ஞானபீட விருது, பத்மஸ்ரீ - 1976
- விஷ்வ பாரதி பல்கலைக்கழகத்தால் வழங்கப்பட்ட டெசிகோட்டம் விருது - 1989
- சாகித்ய அகாதமி விருது - 1994  
- A short biography of Ashapoorna Devi
- Ordinary Lives, Extraordinary Stories : Ashapurna Debi’s Fiction
# ஜான் கபோட்

**ஜான் கபோட்** (*John Cabot*, ; c. 1450 – c. 1500) இத்தாலிய நாடுகாண் பயணியும் கடற்வழித் தேடலாளரும் ஆவார். 1497இல் இங்கிலாந்து மன்னர் என்றி VII ஆணைப்படி வட அமெரிக்கப் பகுதிகளை கண்டறிந்தார். பதினோராம் நூற்றாண்டில் நார்சு வைக்கிங் வைன்லாந்தில் இறங்கியதற்குப் பிறகு வட அமெரிக்கப் பகுதிகளை ஆராயந்த முதல் ஐரோப்பியர் என்று கருதப்படுகிறார். கனடிய அரசு மற்றும் பிரித்தானிய அரசு இரண்டும் இவர் நியூபவுண்டு லாந்தில் இறங்கியதாக அலுவல்முறையாக அறிவித்துள்ளன.
# க. கவிதா

**கல்வகுண்ட்ல கவிதா** (*K. Kavitha*) தெலுங்கானாவைச் சேர்ந்த அரசியல்வாதி ஆவார். இவர் தெலுங்கானா ராஷ்டிர சமிதி கட்சியைச் சேர்ந்தவர். இவர் 1978-ஆம் ஆண்டில் மார்ச்சு பதின்மூன்றாம் நாளில் பிறந்தார். இவர் ஐதரபாத்தின் பஞ்சாரா மலைக்குன்றில் வாழ்கிறார். இவர் 2014-ஆம் ஆண்டில் நடைபெற்ற பாராளுமன்றத் தேர்தலில், நிசாமாபாத் மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.
# வடமேற்குப் பெருவழி

**வடமேற்குப் பெருவழி** (*Northwest Passage*) வட அமெரிக்காவின் வடகடலோரமாக ஆர்க்டிக் பெருங்கடலூடே செல்லும் கடற் பெருவழி ஆகும். இது கனடிய ஆர்க்டிக் தீவுக்கூட்டங்களுக்கிடையே உள்ள நீர்வழிகள் வழியாக அத்திலாந்திக்கு பெருங்கடலையும் அமைதிப் பெருங்கடலையும் இணைக்கிறது.தீவுக்கூட்டத்தின் பல்வேறு தீவுகளும் ஒன்றொடொன்று இந்த நீர்வழியால் பிரிக்கப்பட்டுள்ளன; மேலும் இத்தீவுகள் இந்த நீர் வழிகளால் கனடிய நிலப்பகுதியிலிருந்தும் பிரிக்கப்பட்டுள்ளன. இந்த நீர்வழிகளின் தொகுப்பே **வடமேற்குப் பெருவழிகள்** எனப்படுகின்றன.
திசம்பர் 2, 2009இல் கனடிய நாடாளுமன்றம் இந்த நீர்ப்பெருவழியை "கனடிய வடமேற்குப் பெருவழி" என பெயரிட்டுள்ளது.  
ஆப்பிரிக்கா வழியான கிழக்குப்புறப் பெருவழி போர்த்துக்கல் இராச்சியத்தின் கட்டுப்பாட்டில் இருந்ததால் ஆசியாவை மேற்குப்புறமாக சென்றடைய எசுப்பானியா முயன்றது. அவ்வாறே ஐரோப்பாவின் மற்ற பல நாடுகளும் மாற்றுவழிகளை தேடி வந்தன. 1903க்கும் 1906க்கும் இடையே இந்தப் பெருவழியைக் கடந்த முதல் நபர் ருவால் அமுன்சென் ஆகும்.  
பனிக்கட்டி படர்ந்திருப்பதால் இந்த வழி வழமையான கப்பல்களுக்கு ஆண்டின் பெரும்பகுதியும் மூடப்பட்டிருக்கும். ஆனால் பனிக்கட்டியில் ஏற்படும் மாற்றங்களை அடுத்து (ஆர்க்டிக் சுருக்கம்) கப்பல்கள் செல்லக்கூடியதாக உள்ளது. இருப்பினும், இந்த நீர்வழிகளின் இறைமை குறித்த சர்ச்சைகளால் வருங்காலத்தில் கப்பல் போக்குவரத்து சிக்கலாகக் கூடும்: கனடிய அரசு இது கனடிய உள்நாட்டு நீர்வழியாக கருதுகிறது. ஆனால் அமெரிக்க ஐக்கிய நாடும் மற்ற பல்வேறு ஐரோப்பிய நாடுகளும் இவை கட்டற்ற கடப்பை அனுமதிக்கும் பன்னாட்டு நீரிணை மற்றும் கடப்பு பெருவழி என்று கருதுகின்றன. இந்தப் பெருவழியின் கிழக்குப் பகுதிகளில் ஆழம் யே என்பதால், ஐரோ-ஆசிய கப்பல் பெருவழியாகப் பயன்படுத்தப்பட இதற்கு மிகக்குறைந்த ஒப்பேறு வாய்ப்புநிலையே உள்ளது.
# பி. தத்தாத்திரேயா

**பண்டாரு தத்தாத்திரேயா**, தெலுங்கானாவைச் சேர்ந்த அரசியல்வாதி. இவர் பாரதிய ஜனதா கட்சியின் உறுப்பினர். இவர் 1947-ஆம் ஆண்டின் ஜூன் பன்னிரண்டாம் நாளில், ஐதரபாத்தில் பிறந்தார். இவர் பதினாறாவது மக்களவையில் செகந்தராபாது மக்களவைத் தொகுதியை முன்னிறுத்துகிறார். இவர் 2014 முதல் 2017 முடிய மோடியின் முதல் அமைச்சரவையில் தொழிலாளர் மற்றும் வேலை வாய்ப்பு அமைச்சராக பணியாற்றினார். பின்னர் கட்சிப்பணிக்காக பதவி விலகினார். பண்டாரு தத்தாத்ரேயா 11 செப்டம்பர் 2019 அன்று இமாச்சலப் பிரதேச ஆளுநராக பதவி ஏற்றார்.
# பி. தத்தாத்திரேயா

## பதவிகளும் பொறுப்புகளும்

இவர் கீழ்க்காணும் பொறுப்புகளை ஏற்றுள்ளார்.
- 1991: பத்தாவது மக்களவையில் உறுப்பினர்
- 1998: பன்னிரண்டாவது மக்களவையில் உறுப்பினர்
- 1999: பதின்மூன்றாவது மக்களவையில் உறுப்பினர் & பிஜெபி தேசியத் துணைத் தலைவர்
- 2014: பதினாறாவது மக்களவையில் உறுப்பினர்
- 2014 - 2017: இந்திய அரசின் தொழிலாளர் மற்றும் வேலைவாய்ப்பு அமைச்சர்.
- 2019: இமாச்சலப் பிரதேச ஆளுநர்
# கடியம் ஸ்ரீஹரி

**கடியம் ஸ்ரீஹரி** (*Kadiyam Srihari*), தெலுங்கானாவைச் சேர்ந்த அரசியல்வாதி. இவர் 1950-ஆம் ஆண்டின் ஜூலை எட்டாம் நாளில் பிறந்தார். இவர் ஹனம்கொண்டாவைச் சேர்ந்தவர். இவர் 2014-ஆம் ஆண்டில் நடைபெற்ற பாராளுமன்றத் தேர்தலில், வாரங்கல் மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.
# முள்வலி

**முள்வலி** 2009 ஆம் ஆண்டு, விகடன் பிரசுரத்தால் வெளியிடப்பட்ட தமிழ் நூலாகும். தொல். திருமாவளவன் ஜூனியர் விகடனில் தொடராக எழுதிய பயணக் கட்டுரையின் பகுதிகள் தொகுக்கப்பட்டு இந்நூல் வெளியிடப்பட்டது. இலங்கைத் தமிழர் பிரச்சனை குறித்த தனது அனுபவங்களையும், எண்ணங்களையும் ஆசிரியர் பதிவு செய்துள்ளார்.
# முள்வலி

## நூலின் அத்தியாயங்கள்

1. அடிவயிற்றில் பால் வார்த்த வாய்ப்பு!
1. அங்கமெல்லாம் அனலாக எரிந்தது!
1. 'நாங்கள் குத்தம் என்ன செய்தோம்?'
1. ஊடகங்கள் பரப்பிய திட்டமிட்ட அவதூறு!
1. எண்ணங்கள் குமைந்தன!
1. விட்டில் பூச்சியாக...
1. ஆடு, மாடுகளைப் போல்...
1. முள்வேலிக்குள் தொடரும் துயரங்கள்!
1. என்னை நொறுக்கிய கண்ணீர்த் துளிகள்!
1. இந்தியாவை நம்பி ஏமாந்தோம்!
1. டி. ஆர். பாலு அல்ல; 'டெர்ரர் பாலு!
1. கதைகள் சில... காட்சிகள் பல...! கட்டுப்படுமா கட்டுக்கதைகள்!
1. தேவை ஒரு பௌத்தன்...!
1. மலையக மக்களின் இன்னல்கள்
1. மனதுக்குள் ஒரு போராட்டம்
1. பாலசிங்கம் கணித்ததே நடந்தது
1. பதினோராயிரம் பேரின் நிலை என்ன?
1. வேண்டும் - நிலையான ஓர் அரசியல் தீர்வு!
1. 'அண்ணன் இருக்கிறார் ஈழம் மலரும்!'
# ஜி. நாகேஷ்

**ஜி. நாகேஷ்**, தெலுங்கானாவைச் சேர்ந்த அரசியல்வாதி. இவர் தெலுங்கானா ராஷ்டிர சமிதி கட்சியைச் சேர்ந்தவர். இவர் 1964-ஆம் ஆண்டின் மே 29-ஆம் நாளில் பிறந்தார். இவர் தெலுங்கானாவில் உள்ள ஆதிலாபாத்தை சொந்த ஊராகக் கொண்டவர். இவர் பதினாறாவது மக்களவையில் ஆதிலாபாது மக்களவைத் தொகுதியை முன்னிறுத்துகிறார்.
# ஜி. நாகேஷ்

## பதவிகள்

இவர் கீழ்க்காணும் பொறுப்புகளை ஏற்றுள்ளார்.
- 1994 - 2004: ஆந்திரப் பிரதேச சட்டமன்ற உறுப்பினர்
- 1994 - 1999: ஆந்திர அரசில் அமைச்சர்
- 2009 - மே 2014: ஆந்திரப் பிரதேச சட்டமன்ற உறுப்பினர்
- மே, 2014: பதினாறாவது மக்களவையில் உறுப்பினர்
# செனோவாக் குடியரசு

**மிகவும் அமைதிமிக்க செனோவாக் குடியரசு** (, ) வடமேற்கு இத்தாலியக் கடலோரத்தில் இலிகுரியாவில் 1005 முதல் 1797 வரை இறையாண்மையுடன் இருந்த நாடாகும்; 1347 முதல் 1768 வரை கோர்சிகா இதன் அங்கமாக இருந்தது. நடுநிலக்கடல் பகுதியில் பல்வேறு நிலப்பகுதிகள் இதன் கட்டுப்பாட்டில் இருந்தன.  
இத்தாலிய இராச்சியத்தின் கீழ் செனோவா தன்னாட்சி பெற்றிருந்ததிலிருந்து துவங்கிய இவ்வரசு பிரான்சின் முதலாம் நெப்போலியன் கீழான முதல் பிரெஞ்சுக் குடியரசு கையகப்படுத்தியபோது முடிவுக்கு வந்தது. இதற்கு மாற்றாக இலிகுரியக் குடியரசு நிறுவப்பட்டது. 1768ஆம் ஆண்டு வெர்சாய் உடன்பாட்டுடன் கோர்சிகா பிரிந்தது. இலிகுரியன் குடியரசை 1805இல் முதலாம் பிரஞ்சு பேரரசு கைப்பற்றியது; 1814இல் நெப்போலியனின் தோல்விக்குப் பிறகு சிறிது காலத்திற்கு மீளவும் நிறுவப்பட்டது. ஆனால் 1815இல் சார்தீனியா இராச்சியம் இதனைக் கைப்பற்றியது.  
1100க்கு முன்னதாக செனோவா தன்னாட்சி பெற்ற நகர அரசு நிலை பெற்றிருந்தது. புனித உரோமைப் பேரரசு மேற்பார்வையில் செனோவாவின் பேராயர் நகரத்தலைவராக விளங்கினார். இருப்பினும் உண்மையான அதிகாரம் நகர மக்களால் தேர்ந்தெடுக்கப்பட்ட பல *கான்சுல்*களின் வசம் இருந்தது. வெனிசு, பீசா, அமால்பி போன்று செனோவாவும் "கடல்சார் குடியரசுகள்" (*Repubbliche Marinare*) என்றழைக்கப்பட்டது; வணிகம், கப்பல் கட்டுதல் மற்றும் வங்கித்தொழில் இவற்றின் ஆதரவினால் நடுநிலக் கடல் பகுதியில் மிகுந்த வலிமையான கடற்படையை வைத்திருந்தது. செனோவாக் குடியரசில் தற்கால இலிகுரியா, பியத்மாந்து, சார்தீனியா, கோர்சிகா, நீசு நிலப்பகுதிகளும் திர்ரேனியக் கடலின் முழுக்கட்டுப்பாடும் இருந்தது. சிலுவைப் போர்களில் கலந்து கொண்டதால் மத்திய கிழக்கு நாடுகளிலும், ஏஜியன் கடற்பகுதியிலும் சிசிலியிலும் வடக்கு ஆப்பிரிக்காவிலும் செனோவாவின் குடிமைப்பகுதிகள் நிறுவப்பட்டன.
# பல்கா சுமன்

**பல்கா சுமன்**, தெலுங்கானாவைச் சேர்ந்த அரசியல்வாதி. இவர் 1983-ஆம் ஆண்டின் அக்டோபர் பதினெட்டாம் நாளில் பிறந்தார். இவர் தெலுங்கானா ராஷ்டிர சமிதி கட்சியைச் சேர்ந்தவர். இவர் 2014-ஆம் ஆண்டில் நடைபெற்ற பாராளுமன்றத் தேர்தலில், பெத்தபள்ளி மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர். இவர் கரீம்நகர் மாவட்டத்தில் உள்ள மேட்பள்ளி என்னும் மண்டலத்தில் உள்ள ரேகுண்டா என்னும் ஊரைச் சேர்ந்தவர்.
# பி. வினோத் குமார்

**போயினபள்ளி வினோத் குமார்** தெலுங்கானாவைச் சேர்ந்த அரசியல்வாதி ஆவார். இவர் தெலுங்கானா ராஷ்டிர சமிதி கட்சியைச் சேர்ந்தவர். இவர் 1959-ஆம் ஆண்டின் ஜூலை 22-ஆம் நாளில், வாரங்கலில் பிறந்தார். இவர் 2004-ஆம் ஆண்டில் தொடங்கிய பதினான்காவது மக்களவையிலும், 2014-ஆம் ஆண்டில் தொடங்கிய பதினாறாவது மக்களவையிலும் உறுப்பினராக இருந்தார். இவர் கரீம்நகர் மக்களவைத் தொகுதியில் போட்டியிட்டு வென்றார்.
# பி. பி. பாட்டீல்

பீம்ராவு பஸ்வந்துராவு பாட்டீல், தெலுங்கானாவைச் சேர்ந்த அரசியல்வாதி. இவர் தெலுங்கானா ராஷ்டிரிய சமிதி கட்சியைச் சேர்ந்தவர். இவர் ஜஹீராபாது மக்களவைத் தொகுதியில் போட்டியிட்டு வென்று, 2014-ஆம் ஆண்டில் தொடங்கிய பதினாறாவது மக்களவையில் உறுப்பினர் ஆனார். இவர் நிசாமாபாத் மாவட்டத்தில் உள்ள சிர்ப்பூரைச் சேர்ந்தவர்.
# கே. விஸ்வேஸ்வர ரெட்டி

**கொண்டா விஸ்வேஸ்வர ரெட்டி** தெலுங்கானாவைச் சேர்ந்த அரசியல்வாதி. இவர் தெலுங்கானா ராஷ்டிரிய சமிதி கட்சியின் உறுப்பினர். இவர் 1960-ஆம் ஆண்டின் பெப்ரவரி 26-ஆம் நாளில் பிறந்தார்.
இவர் 2014-ஆம் ஆண்டில் நடைபெற்ற பாராளுமன்றத் தேர்தலில், சேவெள்ள மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.
# பி. சீனிவாச ரெட்டி

**பி. சீனிவாச ரெட்டி**, தெலுங்கானாவைச் சேர்ந்த அரசியல்வாதி. இவர் ஒய்.எஸ்.ஆர் கட்சியின் உறுப்பினர். இவர் 1965-ஆம் ஆண்டின் நவம்பர் நான்காம் நாளில் பிறந்தார். இவர் 2014-ஆம் ஆண்டில் நடைபெற்ற பாராளுமன்றத் தேர்தலில், கம்மம் மக்களவைத் தொகுதியில் போட்டியிட்டார். தேர்தலில் வென்று, பதினாறாவது மக்களவையில் உறுப்பினர் ஆனார்.
# ஜார்க்கண்டின் சட்டமன்றம்

ஜார்க்கண்டு மாநிலச் சட்டமன்றம் என்பது ஜார்க்கண்டு மாநிலத்தை ஆளும் அரசின் அங்கமாகும். இதன் தலைமையகம் ராஞ்சியில் உள்ளது.
# ஜார்க்கண்டின் சட்டமன்றம்

## சட்டமன்றத் தொகுதி

ஜார்க்கண்டு மாநிலத்தை 81 தொகுதிகளாகப் பிரித்துள்ளனர். ஒவ்வொரு தொகுதியிலும் ஒருவர் தேர்ந்தெடுக்கப்படுவார்.
# த ஹாபிட் 2

**த காபிட்டு: த டெசோலேசன் ஆப் சிமாக்** என்பது 2013 ஆம் ஆண்டு பீட்டர் ஜாக்சன் இயக்கத்தில், பிரான் வால்சு, பிலிப்பா போயன்சு, பீட்டர் ஜாக்சன் மற்றும் கில்லெர்மோ டெல் டோரோ ஆகியோரின் திரைக்கதையில் வெளியான அமெரிக்க நாட்டு காவிய உயர் கனவுருப்புனைவு சாகசத் திரைப்படம் ஆகும். இது 1937 ஆம் ஆண்டு ஜே. ஆர். ஆர். டோல்கீன் எழுதிய த காபிட்டு நாவலை அடிப்படையாகக் கொண்டது. மற்றும் 2012 ஆம் ஆண்டு வெளியான த காபிட்டு: அன் அன்எக்சுபெக்டட் ஜெர்ன்னி படத்தின் தொடர்ச்சியாகவும், த காபிட்டு படத்தொடரின் இரண்டாவது படம் ஆகும், ஜாக்சனின் இயக்கத்தில் வெளியான த லார்டு ஆப் த ரிங்ஸ் திரைப்படத் தொடர்களின் முத்தொகுப்புக்கு முன்னோடியாக செயல்படுகிறது.  
இப்படத்தின் கதை டிராகன் சிமாக்கிலிருந்து லோன்லி மவுண்டனை மீட்பதற்கான தேடலில் தோரின் ஓக்கன்ஷீல்ட் மற்றும் அவரது சக குள்ளர்களுடன் பில்போ பேகின்சு என்ற பெயரிடப்பட்ட கதாபாத்திரத்தைப் பின்தொடர்கிறது. இந்த திரைபபடத்தில் அசோக் தி டிபைலர் மற்றும் போல்க் ஆகியோரின் பழிவாங்கும் முயற்சியும் இடம்பெற்றுள்ளது, அதே நேரத்தில் டோல் குல்தூரின் இடிபாடுகளில் வளர்ந்து வரும் தீமையை காண்டால்ப்பு விசாரிக்கிறார். இந்த திரைப்படத்தில் இயன் மெக்கெல்லன், மார்டின் பிறீமன், ரிச்சர்ட் ஆர்மிட்டேச், பெனடிக்ட் கம்பர்பேட்ச், இவாஞ்சலீன் லில்லி, லீ பேஸ், லூக் எவன்ஸ், கென் சாட், ஜேம்ஸ் நெஸ்பிட் மற்றும் ஆர்லாந்தோ புளூம் ஆகியோர் நடித்துள்ளார்கள்.  
இந்த படம் நியூசிலாந்தைச் சுற்றிலும் பைன்வுட் வளாகத்திலும் முதன்மைப் புகைப்படம் எடுப்பதன் மூலம், வினாடிக்கு 48 பிரேம்கள் என்ற விகிதத்தில் முப்பரிமாணத்தில் ஒரே நேரத்தில் படமாக்கப்பட்டது. அதை தொடர்ந்து மே 2013 முழுவதும் கூடுதல் படப்பிடிப்பு நடந்தது.  
இந்த படம் லாஸ் ஏஞ்சல்ஸில் 2 டிசம்பர் 2013 அன்று திரையிடப்பட்டது, பின்னர் 12 டிசம்பர் 2013 அன்று நியூசிலாந்திலும், 13 டிசம்பர் 2013 அன்று அமெரிக்காவிலும் வார்னர் புரோஸ். பிக்சர்ஸ் மூலம் வெளியிடப்பட்டது. இந்தத் திரைப்படம் பெரும்பாலும் நேர்மறையான விமர்சனங்களைப் பெற்றது மற்றும் உலகளாவிய பாக்ஸ் ஆபிஸில் $959 மில்லியனுக்கு மேல் வசூலித்தது, இது 2013 ஆம் ஆண்டில் நான்காவது அதிக வசூல் செய்த திரைப்படமாக அமைந்தது. இந்தத் திரைப்படம் பல பாராட்டுகளைப் பெற்றது; 86ஆவது அகாதமி விருதுகளில் சிறந்த இசை இயக்கம், சிறந்த இசை மற்றும் சிறந்த திரை வண்ணம் ஆகியவற்றிற்காக பரிந்துரைக்கப்பட்டது. இத் திரைப்படத்தை தொடர்ந்து 2014 ஆம் ஆண்டு த பாட்டிலே ஆப் த பைவ் அர்மிசு வெளியானது.
# எவுப்ராசியம்மா எலுவத்திங்கல்

**எவுப்ராசியம்மா எலுவத்திங்கல்** (*Marth Euphrasia Eluvathingal*) அல்லது **புனித எவுப்ராசியா** என்று அழைக்கப்படுகின்ற புனிதர் கத்தோலிக்க திருச்சபையில் சீரோ மலபார் வழிபாட்டு முறையைச் சார்ந்தவர். அவர் அக்டோபர் 17, 1887இல் இந்தியாவின் கேரள மாநிலத்தில் திரிச்சூர் மாவட்டத்தின் காட்டூர் என்னும் ஊரில் பிறந்தார். 1952ஆம் ஆண்டில் ஆகத்து 29ஆம் நாள் இறந்தார். 2014, நவம்பர் 23ஆம் நாள், கிறிஸ்து அரசர் பெருவிழாவன்று திருத்தந்தை பிரான்சிசு எவுப்ராசியம்மாவை புனிதர் நிலைக்கு உயர்த்தினார்.
# எவுப்ராசியம்மா எலுவத்திங்கல்

## வாழ்க்கை வரலாறு

திரிசூரைச் சார்ந்த காட்டூர் என்ற இடத்தில் பிறந்த எவுப்ராசியம்மாவுக்குத் திருமுழுக்கின்போது வழங்கப்பட்ட பெயர் “ரோஸ் எலுவத்திங்கல்” என்பதாகும். அவருடைய பெற்றோர் அந்தோனி எலுவத்திங்கல் சேர்ப்புக்காரன், குஞ்ஞத்தி என்போர் ஆவர். ரோசின் தாய் அன்னை மரியாவின் மீது மிகுந்த பக்தி கொண்டவர். அவருடைய பக்தி வாழ்க்கை ரோசின் வாழ்க்கையிலும் பெரிய தாக்கத்தைக் கொணர்ந்தது.  
லீமா நகர ரோஸ் என்னும் புனிதரின் பெயரைத் தாங்கிய ரோஸ் எலுவத்திங்கலுக்கு அவருடைய தாயார் அப்புனிதரின் வாழ்க்கை வரலாற்றை விரிவாக எடுத்துரைப்பதுண்டு. மேலும் பல புனிதர்களின் வாழ்க்கையைப் பின்பற்றி ரோஸ் நல்ல கிறித்தவ வாழ்க்கை வாழ்ந்திட வேண்டும் என்று தாய் அறிவுறுத்திவந்தார்.  
சிறுவயதிலேயே ரோஸ் ஆன்ம காரியங்களில் ஆர்வம் காட்டினார். அவருக்கு 9 வயது நிகழ்கையில் அன்னை மரியாவின் காட்சி அவருக்குக் கிடைத்ததாக அவரே சான்றுகூறியுள்ளார். அச்சிறு வயதிலேயே ரோஸ் தனது வாழ்க்கையை இயேசுவுக்குக் கையளித்தார். ரோசின் தந்தை அந்தோனி தன் மகளுக்குத் திருமணம் செய்துவைக்க எண்ணியபோது ரோஸ் அவரிடத்தில் தாம் ஒரு கன்னிகையாகத் துறவற சபையில் சேர விரும்புவதாகக் கூறினார். கடவுளை நோக்கி உருக்கமாக வேண்டினார். அப்போது ரோசின் தங்கை நோய்வாய்ப்பட்டு இறந்தார். இப்பின்னணியில் அந்தோனியின் மனமும் மாறியது. அவர் தம் மகள் ரோஸ் கன்னியாகத் துறவறம் புக இசைவு அளித்தார்.
# எவுப்ராசியம்மா எலுவத்திங்கல்

## துறவறம் புகுதல்

ரோசை அழைத்துக்கொண்டு அந்தோனி கூனம்மாவு ஊரில் இருந்த கார்மேல் அன்னைக் கன்னியர் மடம் சென்று சேர்ந்தார். அங்கு ரோஸ் துறவியாக வாழத்தொடங்கினார். ஆனால் அவர் நோயினால் துன்புற்றார். எனவே பிற கன்னியர் அவரை வீட்டிற்கு அனுப்பிவிட எண்ணினார்கள். அப்போது ரோசுக்கு இயேசு, மரியா, யோசேப்பு ஆகியோர் (திருக்குடும்பம்) காட்சியளித்து, ரோசின் நோயைக் குணப்படுத்தினர். இதுபற்றியும் ரோஸ் சான்றுபகர்ந்துள்ளார்.  
துறவற சபையில் உறுப்பினர் ஆன வேளையில் (மே 10, 1897) அவர் ஏற்ற பெயர் “இயேசுவின் திரு இதயத்தின் எவுப்ராசியா” என்பதாகும். மக்கள் அவரை “எவுப்ராசியம்மா” என்று அழைத்தனர். அவர் 1898, சனவரி 10ஆம் நாள் கார்மேல் துறவியரின் உடையை அணியத் தொடங்கினார்.  
எவுப்ராசியம்மா பல நற்பண்புகள் கொண்டவராக விளங்கினார். தாழ்ச்சி, பொறுமை, அன்பு, ஒறுத்தல், புனித வாழ்க்கையில் ஆர்வம் போன்றவற்றைக் கொண்டிருந்தார். இயேசுவின் அன்னை மரியா மீது மிகுந்த பக்தி அவரிடத்தில் துலங்கியது. நோய்கள் வந்த போதும், வாழ்க்கையே இருண்டது போன்ற அனுபவம் ஏற்பட்டபோதும் அவருடைய உள்ளத்தில் மகிழ்ச்சி நிறைந்திருந்தது.  
சகோதரி எவுப்ராசியம்மா 1900, மே 24ஆம் நாள் தம்மை நிரந்தரமாகத் துறவறத்திற்கு அர்ப்பணித்தார். அவர் இயேசுவைத் தம் மணவாளனாகக் கருதி வாழ்ந்தார்.
# எவுப்ராசியம்மா எலுவத்திங்கல்

## துறவறப் பணிகள்

1904-1913 ஆண்டுக் காலத்தில் எவுப்ராசியம்மா புகுமுக துறவியருக்குப் பயிற்சி அளிக்கும் பொறுப்பை ஆற்றினார். அவர் தனிமையில், ஒரு மறைந்த வாழ்வு வாழ்வதற்கு விரும்பியபோதிலும், ஒல்லூர் கன்னியர் மடத்திற்குத் தலைவியாக நியமிக்கப்பட்டார். தனது கடமைகளைப் பொறுமையோடும் தாழ்ச்சியோடும் ஆற்றினார். மடத்திற்கு உண்மையான தலைவராக இருப்பவர் இயேசுவே என்பதை வலியுறுத்தும் வகையில் மடத்தின் பொது இடத்தில் இயேசுவின் திரு இதய உருவத்தை நிறுவினார். அவர் மடத்தின் தலைவியாக 1913-1916 ஆண்டுகளில் பணியாற்றினார்.  
இவ்வாறு சுமார் 48 ஆண்டுகள் எவுப்ராசியம்மா புனித மரியா கன்னியர் இல்லத்திலேயே வாழ்ந்தார். புனித வாழ்க்கை நடத்தி, எப்போதும் இறைவேண்டலில் ஈடுபட்டிருந்தார். இதனால் மக்கள் அவரை “செபிக்கும் அன்னை” என்று அழைத்தனர். சிலர் அவரை “நடமாடும் கோவில்” என்றனர். ஏனென்றால் அவருடைய உள்ளத்தில் குடிகொண்ட இறைவனின் ஒளி அவரிடமிருந்து சென்று மக்களின் வாழ்க்கையை ஒளிர்வித்தது.
# எவுப்ராசியம்மா எலுவத்திங்கல்

## ஆன்மிகம்

கன்னியர் மடம் புகுந்த நாளிலிருந்தே எவுப்ராசியம்மாவுக்கு வழிகாட்டியாக இருந்தவர் ஆயர் யோவான் மேனச்சேரி என்பவர். அவர் எவுப்ராசியம்மாவின் வாழ்க்கை ஆன்மிகத்தில் தோய்ந்திருந்ததை உணர்ந்தார். எனவே, எவுப்ராசியா தமது ஆன்ம அனுபவங்கள் அனைத்தையும் அப்படியே தமக்கு எழுதி அனுப்பும்படி கேட்டுக்கொண்டார். தாம் எழுதியவற்றை அழித்துவிட வேண்டும் என்று எவுப்ராசியம்மா கேட்டுக்கொண்ட போதிலும் ஆயர் அக்கடிதங்களை அப்படியே பாதுகாத்து வைத்தார். அக்கடிதங்களிலிருந்து எவுப்ராசியம்மாவின் ஆன்ம அனுபவ ஆழம் தெரிய வருகிறது.  
கன்னியர் மடத்தைத் தேடி வந்து யாராவது உதவி செய்தால் எவுப்ராசியம்மா அவர்களிடம் “இறந்தாலும் மறக்கமாட்டேன்” (”மரிச்சாலும் மறக்கெலாட்டோ”) என்று கூறுவாராம்.
# எவுப்ராசியம்மா எலுவத்திங்கல்

## புதுமைகள்

எவுப்ராசியம்மாவை நோக்கி வேண்டியதன் பயனாக அதிசயமான விதத்தில் குணம் கிடைத்ததாகப் பலர் சான்றுபகர்ந்துள்ளனர்.
இப்புதுமைகளை ஆய்ந்து, அவை இறையருளால் நிகழ்ந்தவை என்றும், எவுப்ராசியாவின் மன்றாட்டின் பயனே அது என்றும் திருச்சபை அதிகாரிகள் ஒப்புதல் அளித்தனர்.  
தாமஸ் தரகன் என்பவருடைய உடலிலிருந்து ஒரு கட்டி அற்புதமான விதத்தில் மறைந்தது என்றொரு புதுமை பற்றிய தகவல் உரோமைக்கு அனுப்பப்பட்டது.
# எவுப்ராசியம்மா எலுவத்திங்கல்

## புதுமைகள்

### அருளாளர் பட்டம்

திருத்தந்தை பதினாறாம் பெனடிக்ட் அளித்த ஆணையின்படி, கர்தினால் வர்க்கி விதயத்தில் எவுப்ராசியம்மாவுக்கு “அருளாளர்” பட்டம் வழங்கினார். அந்நிகழ்ச்சி, திரிசூர் பகுதியில் ஒல்லூரில் புனித அந்தோனியார் கோவிலில் நிகழ்ந்தது.
# எவுப்ராசியம்மா எலுவத்திங்கல்

## புதுமைகள்

### புனிதர் நிலைக்கு உயர்த்தப்படுதல்

2014ஆம் ஆண்டு ஏப்பிரல் 23ஆம் நாள், கிறிஸ்து அரசர் பெருவிழாவின்போது திருத்தந்தை பிரான்சிசு எவுப்ராசியம்மாவுக்குப் புனிதர் பட்டம் வழங்கினார். அச்சிறப்பு நிகழ்ச்சி வத்திக்கான் நகரில் தூய பேதுரு பெருங்கோவில் வளாகத்தில் நிகழ்ந்தது. அப்போது இந்தியாவைச் சார்ந்த குரியாக்கோஸ் எலியாஸ் சாவறா என்பவருக்கும் புனிதர் பட்டம் வழங்கப்பட்டது.  
அந்நிகழ்ச்சியில் இந்தியாவிலிருந்து ஆயிரக்கணக்கான பக்தர்கள் கலந்துகொண்டனர். கேரள அரசு தரப்பில் நீர்வளத்துறை அமைச்சர் பி.ஜே. ஜோசப், ஊரக வளர்ச்சித்துறை அமைச்சர் கே.சீ. ஜோசப் ஆகியோர் சென்றனர். இந்தியக் குழுவுக்கு நாடாளுமன்ற மேலவை உறுப்பினர் பி.ஜே. குரியன் தலைமை தாங்கினார்.
# உண்டி சட்டமன்றத் தொகுதி

**** (*Undi Assembly constituency*) என்பது ஆந்திரப் பிரதேச சட்டமன்றத்திற்கான தொகுதியாகும். இது நரசாபுரம் மக்களவைத் தொகுதிக்கு உட்பட்டது.
# உண்டி சட்டமன்றத் தொகுதி

## உட்பட்ட பகுதிகள்

இது மேற்கு கோதாவரி மாவட்டத்தில் உள்ள கீழ்க்காணும் பகுதிகளைக் கொண்டுள்ளது.
- 2019: மந்தீனா இராமராஜூ (தெலுங்கு தேசக் கட்சி)
# கோரமண்டல விரைவுத் தொடர்வண்டி

**கோரமண்டல விரைவுத் தொடர்வண்டி** அல்லது **கோரமண்டல் எக்ஸ்பிரஸ்** இந்திய இரயில்வேயினால் நடத்தப்படும் ஒரு அதிவிரைவு இரயில் சேவையாகும். ஹவுரா இரயில் நிலையத்திலிருந்து (ஹவுரா, கொல்கத்தா), சென்னை சென்ட்ரல் (சென்னை, தமிழ்நாடு) வரை தினமும் இந்த இரயில் செயல்படுகிறது. இந்திய இரயில்வேயின் இரயில் சேவைகளில் இது ஒரு முக்கியமான இரயில் ஆகும். இந்தியாவின் கிழக்குக் கடற்கரைப் பகுதியான வங்காள விரிகுடாவின் கரையோரமாக செல்லக்கூடிய இரயில் என்பதால் அந்தப்பகுதியின் பெயரான கோரமண்டல கடற்கரை என்பதையே, இந்த இரயிலுக்கு பெயராக வைத்துள்ளனர். இந்த இரயில் சேவை தென்கிழக்கு இரயில்வே மண்டலத்திற்குரியது.
# கோரமண்டல விரைவுத் தொடர்வண்டி

## வரலாறு

சோழர்களின் இடங்களை அனைத்தையும் சேர்த்து தமிழில் ‘சோழ மண்டலம்’ என்று அழைப்பர், இதனை ‘சோழ சாம்ராஜ்யம்’ எனவும் கூறுவர். இதிலிருந்துதான் ‘கோரமண்டலம்’ எனும் வார்த்தை பிறந்தது. இந்தியாவின் தென்கிழக்கு கரையோரத்தில் உள்ள பகுதிகளுக்கு ‘கோரமண்டலக் கரையோரம்’ என்று பெயர்.
# கோரமண்டல விரைவுத் தொடர்வண்டி

## வழித்தடமும் நிறுத்தங்களுக்கான நேரங்களும்

| எண் | நிலையத்தின் பெயர் (குறியீடு) | வரும் நேரம் | புறப்படும் நேரம் | நிற்கும் நேரம்
(நிமிடங்கள்) | கடந்த தொலைவு
(கி.மீ) | நாள் | பாதை |  |
| --- | --- | --- | --- | --- | --- | --- | --- | --- |
| 1 | சென்னை சென்ட்ரல் (MAS) | தொடக்கம் | 08:45 | 0 | 0 | 1 | 1 |  |
| 2 | ஓங்கோல் (OGL) | 12:54 | 12:55 | 1 | 292 | 1 | 1 |  |
| 3 | விஜயவாடா சந்திப்பு (BZA) | 15:10 | 15:25 | 15 | 431 | 1 | 1 |  |
| 4 | தாடேபள்ளிக்கூடம் (TDD) | 16:39 | 16:40 | 1 | 538 | 1 | 1 |  |
| 5 | ராஜமுந்திரி (RJY) | 17:32 | 17:42 | 10 | 580 | 1 | 1 |  |
| 6 | விசாகப்பட்டினம் (VSKP) | 21:50 | 22:10 | 20 | 781 | 1 | 1 |  |
| 7 | பிரம்மபூர் (BAM) | 01:55 | 01:57 | 2 | 1058 | 2 | 1 |  |
| 8 | குர்டா சாலை சந்திப்பு (KUR) | 04:05 | 04:15 | 10 | 1204 | 2 | 1 |  |
| 9 | புவனேஸ்வர் (BBS) | 04:35 | 04:40 | 5 | 1223 | 2 | 1 |  |
| 10 | கட்டக் (CTC) | 05:10 | 05:15 | 5 | 1251 | 2 | 1 |  |
| 11 | ஜெய்ப்பூர் ஹே ரோடு (JJKR) | 06:12 | 06:13 | 1 | 1323 | 2 | 1 |  |
| 12 | பத்ரக் (BHC) | 07:15 | 07:17 | 2 | 1367 | 2 | 1 |  |
| 13 | பல்சோர் (BLS) | 08:00 | 08:05 | 5 | 1429 | 2 | 1 |  |
| 14 | கரக்பூர் சந்திப்பு (KGP) | 09:38 | 09:48 | 10 | 1547 | 2 | 1 |  |
| 15 | சாந்திராகாச்சி சந்திப்பு (SRC) | 11:14 | 11:15 | 1 | 1655 | 2 | 1 |  |
| 16 | ஹவுரா சந்திப்பு (HWH) | 11:50 | முடிவு | 0 | 1662 | 2 | 1 | } |
# கோரமண்டல விரைவுத் தொடர்வண்டி

## நேரக்குறிப்பு

இதன் வண்டி எண்கள் 12841 மற்றும் 12842. 12841 ஹவுராவிலிருந்து 14.50 மணிக்கு புறப்பட்டு சென்னை சென்ட்ரலை அடுத்தநாள் 17.15 மணியில் அடைகிறது. 12842 சென்னை சென்ட்ரலில் இருந்து 8.45 மணிக்கு புறப்பட்டு ஹவுராவினை அதற்கடுத்தநாள் 12.00 மணியில் அடைகிறது.
# கோரமண்டல விரைவுத் தொடர்வண்டி

## வேகம்

இதன் மொத்த பயண தூரமான 1662 கிலோ மீட்டர்களை, 27 மணி 5 நிமிடங்களில், சுமார் மணிக்கு 120 கிலோ மீட்டர் வேகத்துடன் கடக்கிறது. இந்திய இரயில்வேயின் மிகவிரைவாக செல்லக்கூடிய இரயில்களில் இது மிகவும் முக்கியமான இரயில் ஆகும். இது தென்கிழக்கு இரயில்வேயின் ராஜா எனவும் அழைக்கப்படுகிறது. ராஜாதானி எக்ஸ்பிரஸ், டுரன்டோ எக்ஸ்பிரஸ், ஷதாப்தி எக்ஸ்பிரஸ் போன்ற பல விரைவு இரயில்கள் இதுபோன்ற வழித்தடங்களில் செயல்படுகின்றபோதும் இது அதிக முக்கியத்துவம் வாய்ந்ததாகவே கருத்தப்படுகிறது.
# கோரமண்டல விரைவுத் தொடர்வண்டி

## பாலங்கள்

கோரமண்டல் எக்ஸ்பிரஸ் இந்தியாவின் பல முக்கிய நதிகளின் மேலாக செல்கிறது. அவற்றின் பட்டியல் பின்வருமாறு:
1. விஜயவாடாவின் கிருஷ்ணா நதி – மணிக்கு 110 கிலோ மீட்டர் வேகம்
1. ராஜமுந்திரியின் கோதாவரி நதி – 2.74 கிலோ மீட்டர் - மணிக்கு 110 கிலோ மீட்டர் வேகம்
1. கட்டாக்கின் மகாநதி - 2.1 கிலோ மீட்டர் - மணிக்கு 110 கிலோ மீட்டர் வேகம்
1. கட்டாக்கின் காத்ஜோரி நதி (மகாநதியின் கிளை நதி) – மணிக்கு 100 கிலோ மீட்டர் வேகம்
1. கட்டாக்கின் அருகில் உள்ள குவாகாய் நதி (மகாநதியின் கிளை நதி) – மணிக்கு 100 கிலோ மீட்டர் வேகம்
1. பலசோரின் அருகில் உள்ள சுபர்னரேக்கா நதி - மணிக்கு 70 கிலோ மீட்டர் வேகம்
1. பிரஹ்மனி நதி - மணிக்கு 70 கிலோ மீட்டர் வேகம்
1. எண்ணூரின் அருகில் உள்ள கடல் உப்பங்கழி (சென்னை) - மணிக்கு 50 கிலோ மீட்டர் வேகம்
1. நெல்லூரின் அருகில் உள்ள பெண்ணாறு - மணிக்கு 60 கிலோ மீட்டர் வேகம்
1. தாமோதர் நதி - மணிக்கு 50 கிலோ மீட்டர் வேகம்
1. கோலகாத்/மச்சேதா அருகில் உள்ள ருப்நாராயண் நதி - மணிக்கு 50 கிலோ மீட்டர் வேகம்
# கோரமண்டல விரைவுத் தொடர்வண்டி

## விபத்துகள்

மார்ச் 15, 2002 இல் நெல்லூரினைக் கடந்து செல்லும்போது பதுகுபடு சாலைக்கு மேலுள்ள பாலத்தில் பிற்பகல் 2.40 மணியளவில் கோரமண்டல எக்ஸ்பிரஸ் விபத்துக்குள்ளானது. இதில் ஏறக்குறைய 100 பேர் காயமடைந்தனர். நெல்லூர் மற்றும் விஜயவாடாவிற்கு இடையேயுள்ள மோசமான இரயில் பாதையே இதற்குக் காரணம் என பின்னர் கண்டுபிடிக்கப்பட்டது.  
பிப்ரவரி 13, 2009 இல் புவனேஸ்வரில் இருந்து 100 கிலோ மீட்டர் தொலைவில் ஜெய்பூரின் சாலைப் பகுதியில் செல்லும்போது கோரமண்டல எக்ஸ்பிரஸ் தடம்புரண்டது. இதில் 15 பேர் உயிரிழந்ததாக தகவல்கள் வெளியாகின.  
டிசம்பர் 30, 2012 இல் ஒடிசாவின் கஞ்சம் மாவட்டத்தில் நடந்த விபத்தில் இரண்டு கன்றுகளையும் சேர்த்து 6 யானைகள் உயிரிழந்தன.  
ஜனவரி 14, 2012 இல் லிங்கராஜ் ரயில் நிலையத்திற்கு அருகில் செல்லும்போது இரயிலில் தீப்பிடித்தது. சிறிது நேரத்திலேயே வெளிவந்த புகையினைக் கொண்டு தீப்பிடித்த இடம் கண்டுபிடிக்கப்பட்டு, அடுத்த இரயில்நிலையமான புவனேஸ்வரில் நிறுத்தப்பட்டது. அடுத்த 20 நிமிடங்களில் தீ அணைக்கப்பட்டு, எரிந்த பெட்டிகள் அதே நிலையத்தில் கழட்டிவிடப்பட்டன. மீதமுள்ள பெட்டிகளுடன் தொடருந்து அனுப்பி வைக்கப்பட்டது.  
சூன் 2, 2023 இல் ஒடிசா தொடருந்து விபத்து.
# செனோவா

**செனோவா** (*ஜெனோவா*, *Genoa*, ; , இலிகுரியா *Zena*; இலத்தீன்: *Genua*)இத்தாலியின் ஆறாவது பெரிய நகரமும் இலிகுரியாவின் தலைநகரமும் ஆகும். பரப்பளவுள்ள இதன் மக்கள்தொகை 594,904 ஆகும். செனோவாவின் நகரியப் பகுதியில் மக்கள்தொகை 800,709 ஆக உள்ளது. 1.5 மில்லியனுக்கும் கூடுதலான தொன்மையான பழைய செனோவாப் பகுதி 2006இல் உலகப் பாரம்பரியக் களங்களில் ஒன்றாக ஏற்றுக்கொள்ளப்பட்டுள்ளது . இந்நகரத்தின் கலை, இசை, சமையல், கட்டிடக்கலை மற்றும் வரலாற்றுச் சிறப்புகளால் 2004ஆம் ஆண்டு ஐரோப்பிய பண்பாட்டு தலைநகரமாக தேர்ந்தெடுக்கப்பட்டது. கொலம்பசு, நிக்கோலோ பாகானீனி ஆகியோரின் பிறந்த ஊர் இதுவாகும்.  
இத்தாலியின் வடமேற்கில் மிலன்-துரின்-செனோவா தொழில் முக்கோணத்தில் அமைந்துள்ள செனோவா நாட்டின் முதன்மை பொருளியல் மையமாக விளங்குகின்றது. இங்கு 19வது நூற்றாண்டிலிருந்தே பெரிய கப்பற் கட்டும் தொழிலகங்களும் இரும்புச்சாலைகளும் அமைந்துள்ளன; செனோவாவின் வங்கித்தொழில் நடுக்காலத்திலிருந்தே வலுவாக உள்ளது. 1407இல் நிறுவப்பட்ட *செயின்ட் ஜார்ஜ் வங்கி* உலகின் மிகப்பழைய வங்கிகளுள் ஒன்றாகும். செனோவா நகரத்தின் வளமைக்கு 15வது நூற்றாண்டிலிருந்தே இந்த வங்கி துணையாயிருந்திருக்கிறது. இன்று பல இத்தாலிய முன்னணி நிறுவனங்கள் இங்கிருந்து செயல்படுகின்றன: செலக்சு ஈஎஸ், அன்சால்டோ எனர்ஜியா, அன்சால்டோ எசுடீஎசு, எடுவார்டோ ராஃபினெரி கர்ரோன், பியாஜியோ ஏரோ அவற்றுள் சிலவாம்.
# இலிகுரியா

**இலிகுரியா** (*Liguria*, ) இத்தாலியின் வடமேற்குப் பகுதியில் கடலோரத்தில் அமைந்துள்ள *மண்டலம்* ஆகும். இதன் தலைநகர் செனோவா ஆகும். இந்த மண்டலத்திலுள்ள கடற்கரைகள், ஊர்கள் மற்றும் உணவிற்காக சுற்றுலாப் பயணிகளிடம் மிகவும் புகழ்பெற்றுள்ளன.
# இலிகுரியா

## நிர்வாகப் பிரிவுகள்

இலிகுரியா நான்கு மாநிலங்களாகப் பிரிக்கப்பட்டுள்ளன:  
| மாநிலம் | பரப்பு (கிமீ²) | மக்கள்தொகை | அடர்த்தி (வாழ்./கிமீ²) |  |
| --- | --- | --- | --- | --- |
| செனோவா மாநிலம் | 1,838 | 884,945 | 481.5 |  |
| இம்பீரியா மாநிலம் | 1,156 | 220,217 | 190.5 |  |
| லா இசுபெசியா மாநிலம் | 881 | 222,602 | 252.7 |  |
| சவோனா மாநிலம் | 1,545 | 265,194 | 185.2 | } |
# 1523

: சுவீடன் சாம்ராச்சியத்தின் முதலாம் குஸ்தாப் அரசர்]]
__NOTOC__
ஆண்டு **1523** (**MDXXIII**) ஜூலியன் நாட்காட்டியில் வியாழக்கிழமையில் துவங்கும் சாதாரண ஆண்டு ஆகும்.
# 1523

## நிகழ்வுகள்

- சனவரி 20 - இரண்டாம் கிறிஸ்டியான் டென்மார்க், நோர்வேயின் மன்னர் பதவியில் இருந்து அகற்றப்பட்டார்.
- சூன் 6 - சுவீடனின் மன்னராக குஸ்தாவ் வாசா தேர்ந்தெடுக்கப்பட்டார். இதன் மூலம் சுவீடன் டென்மார்க்கிடம் இருந்து முழுமையான விடுதலை8 பெற்றது.
- ஆகத்து 13 – தாமஸ் மோர், இங்கிலாந்து பேரரசின் கீழவையின் அவைத்தலைவர் பதவியில் இருந்தார்.
- நவம்பர் 19 - ஆறாம் கிளெமென்டு 219வது திருத்தந்தையாகப் பதவி ஏற்றார்.
# 1523

## நிகழ்வுகள்

### தேதி அறியப்படாதவை

- போர்த்துகீசியர் புனித தோமா கல்லறை மீது பெரிய அளவில் சாந்தோம் தேவாலயத்தைக் கட்டி எழுப்பினார்கள்.
- சென்னை, புனித தோமையார் மலையில் போர்த்துகீசிய மறைப்பணியாளர்கள் அழகியதொரு புனித தோமையார் மலை கோவிலைக் கட்டி எழுப்பினார்கள்.
- மார்ட்டின் லூதர் செருமானியத்தில் மொழிபெயர்த்த தோரா வெளியிடப்பட்டது.
# 1523

## பிறப்புகள்

- சனவரி 29 ஏனேயா விக்கோ, இத்தாலிய செதுக்குப் பணியாள் (இ. 1567)
- பிப்ரவரி 1 – பிரான்சிஸ்கோ அப்பொன்டியோ கெஸ்திக்லியோனீ, கத்தோலிக்க திருச்சபை கர்தினால் (இ. 1568)
- பிப்ரவரி 13 – வாலென்டின் நாபொத், செருமானிய வானியலாளர், கணிதயியலாளர் (இ. 1593)
- பிப்ரவரி 20 – ஜன் பிலாஹோஸ்லாவ், செக் எழுத்தாளர் (இ. 1571)
- மார்ச் 17 – ஜியோவன்னி பிரான்சிஸ்கோ கம்மென்டொனெ, கத்தோலிக்க திருச்சபையில் கர்தினால் (இ. 1584)
- மார்ச் 21 – காஸ்பர் ஏபெர்ஹார்ட், செருமானிய இறையியலாளர் (இ. 1575)
- ஏப்ரல் 5 – பிளேய்சு டி விகெனெரெ, பிரெஞ்சுத் தூதர், மறையீட்டியலாளர் (இ. 1596)
# 1523

## பிறப்புகள்

### தேதி தெரியாதவைகள்

- சான்சோ டீ அவிலா, எசுப்பானிய இராணுவத் தலைவர் (இ. 1583)
- காப்ரியல் பெலோபியோ, இத்தாலிய உடற்கூறு வல்லுநர், மருத்துவர் (இ. 1562)
- கிரிஸ்பின் வான் டென் பிரோக், பிளெமிஸ் ஓவியர் (இ. 1591)
# 1523

## இறப்புகள்

- பிப்ரவரி 4 – தாமசு ரூதால், கேம்பிரிச்சுப் பல்கலைக்கழகத்தின் வேந்தர்.
- மே 7 – பிரான்ஸ் வொன் சிக்கிங்யின், ஜெர்மன் போர்வீரன். (பி. 1481)
- மே 23 – ஆஷிகாஃகா யோஷிடானெ, சப்பானின் இராணுவத் தளபதி (ஷோகன்) (பி. 1466)
- மே 24 – ஹென்றி மார்னெய், முதலாம் பேரன் மார்னெய். இங்கிலாந்து அரசியல்வாதி (பிறப்பு. 1447).
- சூலை 1 – யொகான் எஸ்ச் மற்றும் ஹைன்ரிச் வோய்ச், லூதரனியம் கிறித்தவத்தைப் பரப்பும் பணியின் போது பிரசெல்சுவில்லுள்ள ரோமன் கத்தோலிக்க அதிகாரப் பட்டயங்களால் எரித்துக் கொலையுண்ட முதல் லூத்தரன் வேதசாட்சியாவார்.
- ஆகத்து 13 – ஜெரார்ட் டேவிட், பெல்ஜியம் நாட்டின் கலைஞர் (பி. 1455)
- ஆகத்து 29 – உல்ரிச் வொன் கூட்டன், லூதர்ன சமய சீர்திருத்தவாதி (பி. 1488)
- செப்டம்பர் 14 – திருத்தந்தை ஆறாம் ஏட்ரியன் (பி. 1459)
- அக்டோபர் - வில்லியம் கோர்னிய்ஷ். ஆங்கில மொழி இசையமைப்பாளர்
# 1523

## இறப்புகள்

### தேதி தெரியவில்லை

- வீஜெர்ட் ஜேலக்காம, பிரீஸ்லாந்தைச் சார்ந்த போராளி மற்றும் ராணுவ தலைவர் (பி, 1490)
- அலிசாண்ட்ரோ அலிசாண்ட்ரி, இத்தாலிய சட்ட இயல் வல்லுநர் (பி. 1461)
- பார்டோலோமியோ மோன்டக்னா, இத்தாலியத்தைச் சார்ந்த ஓவியர் (பி. 1450)
- அபி அக்மிட் சீலிபி, உதுமானியப் பேரரசுவின் முதன்மையான மருத்துவர் (பி. 1436)
# அவளுக்காக ஒரு பாடல் (நூல்)

**அவளுக்காக ஒரு பாடல்** என்ற நூல் கவிஞர் கண்ணதாசன் எழுதிய புதினம் ஆகும். கண்ணதாசன் பதிப்பகம் இந்நூலை வெளியிட்டுள்ளது.
# அவளுக்காக ஒரு பாடல் (நூல்)

## நூலின் போக்கு

தன் வாழ்வில் நடந்த சில முக்கிய சம்பவங்களைக் கவிஞர் புதினமாக்கி இருக்கிறார். இந்நூலில் சில இடங்களில், உளவியல் ரீதியாகவும், தத்துவரீதியாகவும் கதை சொல்கிறார்.
# அவளுக்காக ஒரு பாடல் (நூல்)

## கதை மாந்தர்கள்

- கண்ணதாசன்
- கிருஷ்ணன்
- ஆனந்தி
- அபர்ணா
- அழகப்பன்
- பிரவீன் சந்தர்
- சோமசுந்தரம் செட்டியார்
# அவளுக்காக ஒரு பாடல் (நூல்)

## கதைச்சுருக்கம்

வேலை நிமித்தமாக கொல்கத்தா செல்லும் கண்ணதாசன், அங்கு தன் முதலாளியின் மகன், தன் நண்பனான அழகப்பனுடன் சேர்ந்து சுற்றித்திரிகிறார். அப்போது ஒரு ஹோட்டலில், அபர்ணா என்ற வங்காள அகதியைச் சந்திக்கிறார். அவள் தன் கதையையும், தான் மூன்று பேரால் கற்பழிக்கப்பட்டதையும் கண்ணதாசனிடம் சொல்கிறாள். உடனே, அந்தப் பெண்ணுக்கு உதவ வேண்டும் என அழகப்பனிடம் கூறுகிறார். அந்தப் பெண்ணை, அழகப்பன் தன் நண்பன் பிரவீன் சந்தருக்குக் கட்டிவைக்கிறான். பிரவீன் சந்தரின் அப்பா சொத்தில் பங்கு கேட்டு வரக்கூடாது என்று பிரவீனை விரட்ட, உடனே அவன் கண்ணதாசனுடன் அபர்ணாவை சென்னைக்கு அனுப்புகிறான். தான் வருவதாக முதலில் கடிதப் போக்குவரத்தில் அபர்ணாவோடு பிரவீன் பேசுகிறான். பின், அறவே நின்றுபோனது. அபர்ணா ஒரு குழந்தை தந்து, இறந்தபின்னரே பிரவீன் வந்தான். தான் குழந்தையை வளர்ப்பதாகக் அவனிடம் கூறி, அவனை கொல்கத்தாவிற்கு அனுப்பினார், கண்ணதாசன். பின் கோவைக்கு வந்து, அபர்ணாவின் குழந்தையை வளர்க்கும்போது, தன் அண்ணனின் உதவியால் பாடல் எழுதும் தொழிலைத் துவங்குகிறார். ஒருநாள், கிருஷ்ணன் அழும்போது, ஒரு பெண் தாலாட்டுகிறாள். அவள் ஆனந்தி. காதல் வயப்பட்டு, இருவரும் மணம்புரிந்த மூன்றாம் நாளில் ஆனந்தி இறக்கிறாள். மனம் உடைந்து போகிறார், கண்ணதாசன். கிருஷ்ணன் வளர்ந்து, இராணுவத்தில் சேர்கிறான். தன் தாயைக் களங்கப்படுத்தியோரைப் பழிவாங்குகிறான். கிருஷ்ணன் வந்தபின்னர், ஆனந்திக்காகப் ஒரு பாடல் எழுதுகிறார். யாருக்குமே அந்த பாடலின் விவரம் தெரியாது இன்றுவரை.
# மை டியர் மார்த்தாண்டன்

***மை டியர் மார்த்தாண்டன்*** 1990 ஆவது ஆண்டில் வெளியான ஒரு தமிழ்த் திரைப்படமாகும். பிரதாப் போத்தன் இயக்கிய இத்திரைப்படத்தில் பிரபு, நடிகை குஷ்பூ ஆகியோர் முன்னணி கதாபாத்திரத்தில் நடித்திருந்தனர். சிவாஜி புரொடக்சன்சு தயாரித்த இத்திரைப்படத்திற்கு இளையராஜா இசையமைத்திருந்தார். இத்திரைப்படம் *கமிங் டூ அமெரிக்கா* என்னும் ஆங்கிலத் திரைப்படத்தின் மறுஆக்கமாகும். சிறந்த நகைச்சுவை திரைப்படமான இப்படத்தில் நடிகர் கமல்ஹாசன் சிறப்புத் தோற்றத்தில் தோன்றினார்.
# மை டியர் மார்த்தாண்டன்

## கதைச் சுருக்கம்

மார்த்தாண்டன் அரண்மனையில் தனது பெற்றோருடன் வசித்து வருகிறார். அவர் தனக்கு பிடித்தமான ஒரு பெண்ணை கண்டுபிடித்து திருமணம் செய்வதற்காக சென்னை வருகிறார். அங்கு, நகரத்திற்கு புதிதாக வருபவர்களை ஏமாற்றி பணம் பறிக்கும் "ஐடியா மணியை" (கவுண்டமணி) சந்திக்கிறார். மார்த்தாண்டனுக்கு பணத்தின் மதிப்பு தெரியாததால் "ஐடியா மணி" மார்த்தாண்டனிடம் உள்ள எல்லா பணத்தையும் ஏமாற்றி பெற்றுக் கொள்கிறார். இந்நிலையில் பேக்கரியில் ஒரு பெண்ணை (குஷ்பூ) சந்தித்து, அவள் மேல் காதல் கொள்கிறார். தான் காதலித்த பெண்ணை கை பிடித்தாரா, பணத்தின் மதிப்பினை அறிந்து கொண்டாரா என்பதே படத்தின் இறுதிக் காட்சியாகும்.
# மை டியர் மார்த்தாண்டன்

## நடிகர்கள்

- பிரபு - மார்த்தாண்டன்
- குஷ்பூ
- கவுண்டமணி - ஐடியா மணி
- எஸ். எஸ். சந்திரன்
- நிழல்கள் ரவி
- கோவை சரளா
- கமல்ஹாசன் (சிறப்புத் தோற்றம்)
- தியாகு
# மை டியர் மார்த்தாண்டன்

## பாடல்கள்

இப்படத்தின் பின்னணி இசை மற்றும் பாடல்களுக்கு இசையமைத்தவர் இளையராஜா ஆவார்.
# காவலுக்குக் கெட்டிக்காரன்

***காவலுக்குக் கெட்டிக்காரன்*** (*Kavalukku Kettikaran*) 1990 ஆவது ஆண்டில் வெளியான இந்திய தமிழ் திரைப்படமாகும். மு. கருணாநிதி திரைக்கதை வசனம் எழுத. சந்தான பாரதி இயக்கிய இப்படத்தில் பிரபு, நிரோசா ஆகியோர் முன்னணி கதாபாத்திரத்தில் நடித்திருந்தனர்.
# காவலுக்குக் கெட்டிக்காரன்

## நடிகர்கள்

- பிரபு - திலீபன்
- நிரோசா - அறிவுக்கொடி
- ராஜேஷ் - பாலையா
- நாசர் - சிவா
- வி. கே. ராமசாமி - பஞ்சவர்ணம், திலீபனின் அப்பா
- மனோரமா - பொண்ணுத்தாயி, திலீபனின் அம்மா
- எஸ். எஸ். சந்திரன் - மன்னார்
- வெண்ணிற ஆடை மூர்த்தி - பள்ளி தலைமை ஆசிரியர்
- மேஜர் சுந்தர்ராஜன் - காவல் பயிற்சியாளர்
- பாண்டு - கண்ணையா
- டி. எஸ். இராகவேந்திரா - அறிவுக்கொடியின் அப்பா
- மு. கருணாநிதி - சிறப்புத் தோற்றம்
# காவலுக்குக் கெட்டிக்காரன்

## பாடல்கள்

இத்திரைப்படத்திற்கு இளையராஜா இசையமைத்திருந்தார். இப்படத்தில் இடம்பெற்ற பாடல்களை இளைய பாரதி மற்றும் மு. கருணாநிதி ஆகியோர் எழுதியுள்ளனர்.  
| எண் | பாடல் | பாடகர்(கள்) | நீளம் (நி:நொ) |  |
| --- | --- | --- | --- | --- |
| 1 | "அம்மா அம்மா" | மலேசியா வாசுதேவன் | 4:37 |  |
| 2 | "இதழெனும்" | மனோ, எஸ். ஜானகி | 5:15 |  |
| 3 | "காவலுக்கு" | இளையராஜா | 2:50 |  |
| 4 | "குத்தம்" | மலேசியா வாசுதேவன் | 4:58 |  |
| 5 | "சோலை இளங்குயில்" | மனோ, சித்ரா | 5:08 | } |
# டிராகன் (விண்கலம்)

**டிராகன்** (*Dragon*) ஸ்பேஸ் எக்ஸால் தயாரிக்கப்பட்ட வின்கலம் ஆகும். இது ஃபால்கன் 9 ஏவுகலத்தால் வின்வெளியில் ஏவப்படுகிறது.
# டிராகன் (விண்கலம்)

## வரலாறு

### நாசா-ஐஎஸ்எஸ் விநியோக ஒப்பந்தம்

2005ல் நாசாவிண்ணோடத்தின் காலத்திற்குப் பின் அனைத்துலக விண்வெளி நிலையத்திற்கு பொருட்களை அனுப்ப தனியார் நிறுவனங்களுக்கு அழைப்பு விடுத்திருந்தது. மார்ச் 2006ல் ஸ்பேஸ் எக்ஸ் நாசாவிற்கு தந்த திட்டங்களில் டிராகனும் ஒன்று.  
2006 ஆகத்தில் நாசா ஸ்பேஸ் எக்ஸையும் கிச்ட்லெர் ஏரொஸ்பேஸ் என்ற இன்னொரு நிறுவனத்தையும் அனைத்துலக_விண்வெளி_நிலையத்திற்கு சரக்கு அனுப்புவதற்கு தேர்ந்தெடுத்ததாக அறிவித்தது.  
23 டிசம்பர் 2008ல் நாசா 1.6 பில்லியன் டாலருக்கு ஸ்பேஸ் எக்ஸிற்கு ஒப்பந்தம் அளித்தது. இந்த ஒப்பந்தத்தின் படி அனைத்துலக விண்வெளி நிலையத்திற்கு பன்னிரெண்டு முறை சென்று வருவதற்கும் ஒவ்வொரு முறையும் 20,000 கிலோ சரக்கும் எடுத்து செல்ல வேண்டும்.
# டிராகன் (விண்கலம்)

## வரலாறு

### சோதனை பணிகள்

நாசா ஸ்பேஸ் எக்ஸிற்கு இரண்டு சோதனை பணிகளுக்கு ஒப்பந்தம் தந்தது. முதல் பணி டிசம்பர் 2010லும் இரண்டாவது பணி மே 2012லும் நடந்தது.
# டிராகன் (விண்கலம்)

## வரலாறு

### செயல்பட்டு பணிகள்

டிராகனின் முதல் பறப்பாடு அக்டோபர் 8ல் ஆரம்பித்து 28ஆம் தேதி முடிந்தது. இரண்டாவது பணி 2013 மார்ச்சிலும் மூன்றாவது பணி 2014 ஏப்ரலிலும் நடந்தது.
# டிராகன் (விண்கலம்)

## அமைப்பு

ஸ்பேஸ் எக்ஸ் டிராகன் இரண்டு அமப்புகளில் உபயோகப்படுத்தப்படுகின்றது: டிராகன் கார்கோ மற்றும் டிராகன் லேப். இவை இரண்டும் ஆளில்லா பணிகளுக்கு பயன்படுகின்றன.
# டிராகன் (விண்கலம்)

## அமைப்பு

### டிரக்க்கோ உந்து இயந்திரங்கள்

வின்வெளிக்கு அனுப்பும்பொழுதும் திரும்பி வரும்பொழுதும் தேவையான உந்து சக்தியை தருவதற்கு பன்னிரெண்டிலிருந்து பதினெட்டு கிரக்கோ உன்துயந்திரங்கள் உபயொகிக்கப்படுகின்றன. இந்த இயந்திரங்கள் நைட்ரசன் டெட்ராக்சைடையும் மோனோமீத்தைல் ஹைட்ரசினையும் எரிபொருளாக பயன்படுத்துகின்றன. ஒவ்வொரு டிராக்கோ இயந்திரத்தால் சுமார் 400 நியூட்டன்கள் உந்துசக்தியைத் தரமுடியும். இந்த இயன்திரன்களால் டிராகனை வட்டப்பாதையில் செலுத்துவதற்கும் உயரத்தைக் கட்டுப்படுத்துவற்கும் முடியும். இரண்டு இயந்திரங்கள் செயலிழந்தாலும் பணிக்கு ஒன்றும் ஆகாது.
# டிராகன் (விண்கலம்)

## அமைப்பு

### சூப்பர் டிராக்கோ

டிராக்கோவைவிட மிகவும் சக்திவாய்ந்த இந்த இயந்திரங்கள். செலுத்தியபின் நிறுத்த பயன்படும். அதிக ஆற்றல் கொடுத்தாலும் குறந்த னேரத்திற்கே (ஐந்து விநாடிகள்) கொடுக்கக்கோடிய இந்த இயந்திரத்தை இறங்கும் நேரததில் உபயோகப்படும்.
# டிராகன் (விண்கலம்)

## அமைப்பு

### வெப்பக் கவசம்

1600 செல்சியஸ் வெப்பம் வரை தாங்கக்கோடும் வெப்பக் கவசம் நாசாவின் வெப்பக் கவசத்தின் அடிப்படையில் செய்தது. இன்த வெப்பக்கவசத்தை பலமுறை சேதமில்லாமல் உபயோகிக்க முடியும். இன்தக் கவசத்தை அதிவேகமாக பூமிக்குத் திரும்பும்பொழுதும் உபயொகிக்கமுடியும்
# டிராகன் (விண்கலம்)

## அமைப்பு

### வெப்பக்கட்டுப்பாடு

டிராகனில் இரண்டு திரவகுளிர்கவிக்கும் அமைப்புகள் வட்டப்பாஅதையில் செல்லும் பொழுது வெப்பத்தைக் கட்டுபாட்டில் வைக்க உதவுகின்றன.
# டிராகன் (விண்கலம்)

## அமைப்பு

### தொடர்பு

டிராகனில் செயற்கைக்கோள் மூலமாக தொடர்புகொள்ளத் தேவையான கருவிகள் உள்ளன. பூமியிலிருந்தோ மற்ற செயற்கைக்கோள்களிலிருந்தோ டிராகனை தொடர்பு கொள்ள முடியும்.
# டிராகன் (விண்கலம்)

## அமைப்பு

### மின்னாற்றல்

டிராகனில் பொருத்த்ப்பட்டிருக்கும் இரண்டு சூரிய பலகைகளால் வின்வெளிக்குச் சென்றபின் மின் சக்தி தயாரிக்கப்படுகின்றது. இந்த பலகைகளால் சராசரியாக ஆயிரத்து ஐநூறு முதல் இரண்டாயிரம் வாட்களும் அதிகபட்சமாக நான்காயிரம் வாட்களும் மின்சக்தி உற்பத்தி செய்யப்படுகிறது. நான்கு லித்தியம் பாலிமர் மின்கலங்கள் சூரியனை விட்டு தூரத்தில் இருக்கும்பொழுது டிராகனிற்கு மின்சக்தி தருகின்றன.
# டிராகன் (விண்கலம்)

## அமைப்பு

### மின்னணுவியல்

டிராகனில் உள்ள கணிப்பொறிகள் அதன் கட்டுபாடு மற்றும் வழிசெலுத்தலைப் பற்றி பல அம்சங்களை தருகின்றன. வின்கல கட்டுபாட்டு அமைப்பு இரண்டு கனிப்பொறிகளால் ஆனவை.
# டிராகன் (விண்கலம்)

## அமைப்பு

### பாரசூட்டுகள்

இரண்டு சிறிய பாரசூட்டுகள் டிராகனை நிலைபடுத்தியபின் மூன்று பெரிய பாரசூட்டுகள் மெதுவாக தரையைத் தொடும்படி செய்கின்றன. டிராகனால் ஒரு சிறிய பாரசூட்டுகள் மெதுவாக தரையைத் தொடும்படி செய்கின்றன. இராகனால் ஒரு சிறிய பாரசூட்டையும் ஒரு பெரிய பாரசூட்டையும் மட்டுமே வைத்து கோட இந்த பணியை செய்ய முடியும்.  
டிராகனில் அழுத்தப்பட்ட பெட்டிக்குள் சுமார் 245 கன அடி இடமும் வெளியில் 490 கன அடி இடமும் உள்ளன. இந்த வின்கலத்தால் சுமார் 3310 கிலோ எடையை வின்வெளிக்கு எடுத்து செல்ல முடியும்.
# மகேஷ் கிர்ரி

**மகேஷ் கிர்ரி**, தில்லியைச் சேர்ந்த அரசியல்வாதி ஆவார். இவர் 1974-ஆம் ஆண்டின் பிப்ரவரி எட்டாம் நாளில் பிறந்தார். இவர் பாரதிய ஜனதா கட்சியின் உறுப்பினர். இவர் 2014-ஆம் ஆண்டில் நடைபெற்ற பாராளுமன்றத் தேர்தலில், கிழக்கு தில்லி மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.
# வர்தா மக்களவைத் தொகுதி

 என்பது இந்திய மக்களவைக்கான தொகுதியாகும். இது மகாராஷ்டிராவில் உள்ளது.
# வர்தா மக்களவைத் தொகுதி

## உட்பட்ட பகுதிகள்

இது மகாராட்டிர சட்டமன்றத்திற்கான சில தொகுதிகளை உள்ளடக்கியது.  
| 1952 | ஸ்ரீமன் நாராயண் அகர்வால் | இந்திய தேசிய காங்கிரசு |
| --- | --- | --- |
| 1957 | கமல்நாயன் பஜாஜ் |  |
| 1962 |  |  |
| 1967 |  |  |
| 1971 | ஜக்ஜீவன்ராவ் கடம் |  |
| 1977 | சந்தோஷ்ராவ் கோடே |  |
| 1980 | வசந்த் சாத்தே |  |
| 1984 |  |  |
| 1989 |  |  |
| 1991 | ராமச்சந்திர கங்காரே | இந்தியப் பொதுவுடமைக் கட்சி |
| 1996 | விஜய் முடே | பாரதிய ஜனதா கட்சி |
| 1998 | தத்தா மேகே | இந்திய தேசிய காங்கிரசு |
| 1999 | பிரபா ராவ் |  |
| 2004 | சுரேஷ் வாக்மரே | பாரதிய ஜனதா கட்சி |
| 2009 | தத்தா மேகே | இந்திய தேசிய காங்கிரசு |
| 2014 | ராம்தாஸ் தடாஸ் | பாரதிய ஜனதா கட்சி |
| 2019 |  |  |
| 2024 | அமர் ஷரத்ராவ் காலே | தேசியவாத காங்கிரசு கட்சி (சரத்சந்திர பவார்) |
# ஆல்மோஸ்ட் கியூமன்

**ஆல்மோஸ்ட் ஹுமன்** (Almost Human) என்பது அமெரிக்க நாட்டு அறிவியல் புனைவு குற்றப்புனைவு தொலைக்காட்சி தொடர் ஆகும். இந்த தொடரை ஜே.எச். வ்யமன் என்பவர் இயக்கியுள்ளார். கார்ல் அர்பன், மைக்கேல் ஈலி, மின்கா கெல்லி, மெக்கன்சீ க்ரூக், மைக்கேல் இர்பி, லில்லி டெய்லர் உள்ளிட்ட பலர் நடித்துள்ளார். இந்த தொடர் நவம்பர் 17, 2013 முதல் மார்ச்சு 3, 2014 வரை பாக்ஸ் என்ற தொலைக்காட்சியில் ஒளிபரப்பாகி 13 அத்தியாங்களுடன் நிறைவு பெற்றது.
# சங்கிலி (திரைப்படம்)

***சங்கிலி*** (*Sangili*) என்பது 1982 ஆவது ஆண்டில் வெளியான ஒரு தமிழ்த் திரைப்படமாகும். சி. வி. ராஜேந்திரன் இயக்கிய இத்திரைப்படத்தில் சிவாஜி கணேசன், பிரபு, ஸ்ரீபிரியா, நம்பியார் உள்ளிட்டோர் முன்னணி கதாபாத்திரத்தில் நடித்திருந்தனர். சி. வி. ராஜேந்திரன் தயாரித்த இத்திரைப்படத்திற்கு எம். எஸ். விஸ்வநாதன் இசையமைத்திருந்தார். இத்திரைப்படம் *கலிசரண்* என்னும் இந்தித் திரைப்படத்தின் மறுஆக்கமாகும்.
# சங்கிலி (திரைப்படம்)

## நடிகர்கள்

- சிவாஜி கணேசன்
- பிரபு
- ஸ்ரீபிரியா
- நம்பியார்
- மேஜர் சுந்தர்ராஜன்
- ஆர். எஸ். மனோகர்
- சுருளி ராஜன்
- வெண்ணிற ஆடை மூர்த்தி
- வி. எஸ். ராகவன்
- ஒய். ஜி. மகேந்திரன்
- சுமித்ரா
- மனோரமா
- ரோஜா ரமணி
- எஸ். என். லட்சுமி
# சங்கிலி (திரைப்படம்)

## பாடல்கள்

இத்திரைப்படத்திற்கு ம. சு. விசுவநாதன் இசையமைத்திருந்தார். பாடல் வரிகளை கவிஞர் கண்ணதாசன் எழுதியிருந்தார்.
# கொலம்பசு நாள்

புதிய உலகின் பல நாடுகளும் வேறெங்கும் அமெரிக்க நிலப்பகுதியில் கொலம்பசு வந்திறங்கிய அக்டோபர் 12, 1492இன் ஆண்டுவிழாவை அலுவல்முறையில் விடுமுறை நாளாகக் கொண்டாடுகின்றனர். ஐக்கிய அமெரிக்காவில் **கொலம்பசு நாள்** என்றும் பகாமாசில் **கண்டுபிடிப்பு நாள்** என்றும், இலத்தீன் அமெரிக்காவின் பல நாடுகளில் ***டியா டெ லா ராசா*** ("இனவெழுச்சி நாள்") என்றும் பெலீசு, உருகுவையில் ***டியா டெ லாசு அமெரிகாசு*** (அமெரிக்காக்களின் நாள்) என்றும் அர்கெந்தீனாவில் ***டியா டெல் ரெசுபெடோ அ லா டைவர்சிடாட் குல்சரல்*** (பண்பாட்டு பன்முகமைக்கான மரியாதை நாள்) என்றும் , எசுப்பானியாவில் ***டியா டெ லா இசுப்பானிடாடு*** மற்றும் ***பியெஸ்டா நாசியோனல்*** என்றும், இத்தாலியிலும் உலகங்குமுள்ள இத்தாலியக் குடியிருப்புக்களிலும் ***கியோர்னாடா நேசியோனல் டி கிறித்தோபர் கொலம்பசு*** அல்லது ***பெஸ்டா நேசியோனல் டி கிறிஸ்டபரோ கொலம்போ*** என்றும் கொண்டாடுகின்றனர். 18வது நூற்றாண்டிலிருந்தே முறைசாராது கொண்டாடப்பட்டு வந்த இந்த விடுமுறைகள் அலுவல்முறையாக 20வது நூற்றாண்டின் முற்பகுதியிலிருந்து கொண்டாடப்படுகின்றன. இந்த விடுமுறை நாளுக்கு பலத்த எதிர்ப்பும் இருந்து வந்துள்ளது: ஐக்கிய அமெரிக்காவின் பல பகுதிகள் இந்நாளைக் கொண்டாட மறுக்கின்றன அல்லது இந்நாளை மற்றொரு நிகழ்விற்கான நாளாக கொண்டாடுகின்றன.